## Odluka o obaveznoj rezervi banaka kod Narodne banke Hrvatske

### NN 26/1993 (1.4.1993.), Odluka o obaveznoj rezervi banaka kod Narodne banke Hrvatske

# NARODNA BANKA HRVATSKE

Na temelju članka 11. i članka 67. stavka 7) Zakona o Narodnoj banci
Hrvatske ("Narodne novine", br. 74/92.), Savjet Narodne banke
Hrvatske, na sjednici održanoj 1. travnja 1993. donio je

## ODLUKU

### o obaveznoj rezervi banaka od Narodne banke Hrvatske

I.

Banke su dužnle obračunavati i izdvajati obveznu rezervu kod Narodne
banke Hrvatske, u visini na način i u rokovima što su utvrđeni ovom odlukom.

II.

Banke obračunavaju obveznu rezervu i to:

1) po stopi od 23,5% na depozite po viđenju i depozite oročene do tri
mjeseca, na sredstva pribavljena izdavanjem vrijednosnih papira s rokom
dospijeća do tri mjeseca i na kredite dobivene od pravnih osoba i građana
s rokom dospijeća do tri mjeseca:

2) po stopi od 5.5% - na depozite oročene na tri i više mjeseci, na
sredstva pribavljena izdavanjem vrijednosnih papira s rokom dospijeća od
tri i više mjeseci i na kredite dobivene od pravnih osoba i građana s rokom
dospijeće od tri i više mjeseci.

III.

Banke ne obračunavaju obveznu rezervu:

1) na devizne depozite:

2) na sredstva depozita koja su primljena na ime pomoći podrućjima nastradalim
od elementarnih nepogoda, uključujući i sredstva solidarnosti za otklanjanje
posljedica ratnih razaranja;

3) na kredite dobivene od Narodne banke Hrvatske, banaka, i kredite
odobrene iz sredstava fondova i zajmova Republike Hrvatske formiranih na
temelju republičkih propisa;

4) na kredite dobivene od Hrvatske kreditne banke za obnovu namijenjene
za obnovu:

5) na depozite i druga sredstva namijenjena za stambeno-komunalnu izgradnju.
Obveznu rezervu, obračunatu u smislu ove odluke, banke izdvajaju kod Narodne
banke Hrvatske prenošenjem tih sredstava na posebni račun izdvojene obvezne
rezerve banaka što ga vodi ovlaštena organizacija za platni promet.

IV.

Obveznu rezervu, obračunatu u smislu ove odluke, banke izdvajaju kod
Narodne banke Hrvatske prenošenjem tih sredstava na posebni račun izdvojene
obvezne rezerve banaka što ga vodi ovlaštena organizacija za platni promet.

V.

Obveznu rezervu iz ove odluke banke obračunavaju i izdvajaju desetodnevno.

VI.

Obvezna rezerva izdvaja se za obračunsko razdoblje koje čine tri uzastopne
dekade. Obračunska razdoblja mijenjaju se po isteku dekade, a razmak između
početka jednog i slijedećeg obračunskog razdoblja je jedna dekada. Obračun
obvezne rezerve banke sastavljaju deseti dan po isteku obračunskog razdoblja,
a prema prosječnom dnevnom stanju depozita tog obračunskog razdoblja. Prosječno
dnevno stanje depozita jednog obračunskog razdoblja računa se tako da se
zbroje dnevna stanja depozita svakog radnog dana (radnim danom ne smatra
se subota) i dobiveni zbroj podijeli brojem radnih dana tog obračunskog
razdoblja. Obvezna rezerva utvrđena u obračunu iz stavka 2. ove točke izdvaja
se 11. dana nakon isteka svakog obračunskog razdoblja i vrijedi do slijedećeg
izdvajanja obvezne rezerve. Iznimno, na dan 11. siječnja i 11. srpnja banke
neće izdvajati obveznu rezervu prema odredbama stavka 4. ove točke.

VII.

Obračun obvezne rezerve banke sastavljaju na obrascu što ga propisuje
Narodna banka Hrvatske i dostavljaju ga ovlaštenoj organizaciji za platni
promet suglasno odredbama točke 6. ove odluke. Uz obračun obveznerezervebanke
podnoseodgovarajući nalog za uplatu odnosno za vraćanje razlike između
stanja obvezne rezerve na posebnom raćunu kod ovlaštene organizacije za
platni promet i obvezne rezerve po podnesenom obračunu. Jedan primjerak
obračuna obvezne rezerve banke dostavljaju Narodnoj banci Hrvatske radi
kontrole ispravnosti obračuna. Uz obračun banke će podnijeti i primjerak
naloga za uplatu odnosno vraćanje razlike nastale između obvezne rezerve
po tom obračunu i stanja obvezne rezerve na posebnom raćunu kod ovlaštene
organizacije za platni promet.

VIII.

Danom primjene ove odluke, prestaje važiti Odluka o obveznoj rezervi
banaka kod Narodne banke Hrvatske ("Narodne novine", br. 61/91,
9/92, 35/92, 60/92, 10/93).

IX.

Ova odluka stupa na snagu idućega dana od dana objave u "Narodnim
novinama", a primjenjivat će se od 20. svibnja 1993. godine.

O. br. 118/93.

Zagreb, 1. travnja 1993.

Predsjednik Savjeta Narodne banke Hrvatske

Guverner Narodne banke Hrvatske

**dr. Pero Jurković, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 26/1993-453